open-index/open-wikipedia-markdown huggingface dataset:
מתיר עגונות

**מתיר עגונות** היא סדרת טלוויזיה ישראלית מסוגת דרמה ששודרה בערוץ כאן 11. הסדרה נוצרה על ידי יוסי מדמוני, תמר קיי ודוד אופק והופקה על ידי חברת ההפקות אולפני הרצליה, והיא מגוללת את סיפורו של הרב יוסף מוראד, רב ופסיכולוג שמתמחה באיתור סרבני גט ושכנועם לחתום על הגט שיוציא את נשותיהם העגונות לחופשי, ובעצמו התמודד עם משבר אמון בביתו שלו.

בכורת הסדרה התקיימה בפסטיבל הסרטים הבינלאומי ה-35 בחיפה ב-15 באוקטובר 2019, והיא עלתה לשידור ב-30 באוקטובר 2019.

## תקציר העלילה
הסדרה מביאה את סיפורו של הרב יוסף מוראד, המכונה "מתיר העגונות", רב ופסיכולוג שמתוקף תפקידו עוסק באיתור סרבני גט ושכנועם לחתום על הגיטין שיוציאו את נשותיהם העגונות מהכלא ההלכתי שהן חיות בו. יוסף נשוי לחנה (לבית שפירא) - שידוך חריג בחברה החרדית, שכן הוא חוזר בתשובה ממוצא ספרדי ואילו היא בת למשפחה מיוחסת ממוצא אשכנזי. למרות האהבה הרבה השוררת בין בני הזוג, יוסף מגלה בהדרגה כי אשתו מסתירה ממנו סודות, וכשסימני האזהרה נערמים, יוסף מתחיל לבלוש בתוך ביתו ולעקוב אחריה, ומגלה שהיא כבר אינה מגדירה את עצמה כדתייה, ואף משתייכת בסתר לקהילה של חרדים אנוסים - חרדים שעזבו את הדת, אך נשארו חרדיים למראית עין. במקביל, אחותו טלי ובעלה מסתבכים עם גורמים עברייניים ויוסף מנסה לעזור להם בהישרדות.

הסדרה עוסקת בהיבטים שונים של חיי היומיום בתא המשפחתי בקרב החברה החרדית, ומבקרת אותם: השימוש בסמארטפון והסתרתו, פטריארכיה, רגשות וקונפליקטים בנוגע להלכות נידה, יוצאים בשאלה שנשארו במגזר ועוד.

## צוות השחקנים והדמויות
### דמויות ראשיות
* **הרב יוסף מוראד** (אביב אלוש) - רב ופסיכולוג העוסק בהתרת עגונות ואיתור סרבני גט המסרבים לגרש את נשותיהם.
* **חנה מוראד** (אביגיל קובארי) - אשתו של יוסף, שבאה מבית אשכנזי מיוחס, המסתירה סודות שמאיימים למוטט את חיי הנישואים שלה.
* **הרב אהרן שפירא** (נתן דטנר) - אביה של חנה ואב בית הדין שסידר ליוסף את עבודתו כמתיר עגונות.
* **יפה שפירא** (רותי בורנשטיין) - אימה של חנה. מנהלת חנות מתנות.
* **שמואל יצחק** (דוד לביא) - אחיה של חנה. מתארס במהלך הסדרה.
* **ליאת בן-דוד** (אלמה דישי) - עגונה שפונה אל הרב יוסף על מנת שיעזור לה לקבל גט.
* **רחל מוראד** (תיקי דיין) - אמא של הרב יוסף.
* **דוד שמעון** (עמיקם לוי) - דודו הזקן של יוסף, סיעודי, הומוסקסואל.
* **משה חיים** (נדב גדליה) - עוזרו האישי של הרב יוסף.
***עמית** (גיא אריאלי) - חוקר פרטי חילוני, המסייע ליוסף בהשגת מידע מפליל על סרבני גט.
***טלי** (לירז חממי) - אחות של הרב יוסף, שנרדפת על ידי עבריינים עקב חוב לשוק האפור.
***דניאל** (אבי תפילינסקי) ו**מרים** (ענת מושקובסקי) - זוג חרדים אנוסים, המארח בביתו מפגשים של חרדים אנוסים.

## קישורים חיצוניים
* 

* 

## הערות שוליים

קטגוריה:סדרות טלוויזיה ישראליות שעלו לשידור בשנת 2019
קטגוריה:סדרות דרמה ישראליות
קטגוריה:כאן 11: תוכניות וסדרות
קטגוריה:יהדות חרדית בטלוויזיה
קטגוריה:סרבנות גט
אנג'לה

**אַנְג'לָה** הוא שם פרטי נפוץ (Angela) מבוסס על המילה אנג'ל, שפירושה מלאך.
תהילים קכ"ד

**תהילים קכ"ד** הוא המזמור ה-124 בספר תהילים ואחד מחמישה עשר שירי המעלות בספר.

## תוכן המזמור ומבנהו
מזמור קכ"ד הוא מזמור תודה לאומי. בעל המזמור מהלל ומשבח את ה' שהושיע את עמו, ומברכו. יש המתארכים את זמנו של המזמור לימי בית המקדש השני. אלה סבורים כי אויבי ישראל הנזכרים במזמור אלה הבבלים שלא הצליחו בהשמדת עם ישראל.

## המזמור בתרבות
ג'ון פרופיטיוס המלחין ההולנדי כתב יצירה לאורגן בהשראת המזמור. המחזה 'המן' שחיבר המחזאי הצרפתי ג. אנטואן דה-מונכרסטין מסתיים בפסוקיו של מזמור זה.

## בליטורגיה
פרק זה הוא חלק מהמזמורים הנוספים בפסוקי דזמרא של שבת ויום טוב.

בחלק מקהילות אשכנז, נוהגים לומר מזמור זה (יחד עם "ברכי נפשי" ושאר מזמורי שיר המעלות) אחרי תפילת מנחה של שבתות החורף, כלומר משבת בראשית עד (ולא עד בכלל) שבת הגדול.

## קישורים חיצוניים

## הערות שוליים

קכד
קטגוריה:שיר המעלות
קטגוריה:פסוקי דזמרא של שבת
מקיף גילה

**בית הספר השש שנתי המקיף בגילה** (נקרא גם **עירוני י"ז**) הוא בית ספר תיכון בשכונת גילה, ירושלים.

בית הספר שוכן במרכז הקהילתי השכונתי, בצמוד למתנ"ס השכונתי ולספרייה.

בית הספר הוא בית הספר התיכון היחיד בגילה ומשמש את בני הנוער של שכונת גילה וחלק מהשכונות הקרובות לגילה בין הכיתות ז'-י"ד.

שטח בית הספר כולל שלושה מבנים: חטיבת הביניים (כיתות ז'-ט'), התיכון (כיתות י'-י"ב, וכן י"ג-י"ד) ואשכול הפיס, בו נלמדים המקצועות המדעיים מאחר שהוא כולל כיתות מעבדה.

בית הספר מציע מגמת מחול על-אזורית דרכה ניתן לגשת למבחן בגרות במחול.

## קישורים חיצוניים
* 

גילה
קטגוריה:גילה
קרייט מפוספס

**קרייט מפוספס** (שם מדעי: *Bungarus fasciatus*) הוא מין של נחש ארסי מהסוג קרייט המצוי בדרום סין תת-היבשת ההודית ובדרום-מזרח אסיה ומגיע עד הפיליפינים ואיי אינדונזיה כמו בורנאו, סומטרה וג'אווה. נחש זה בעל פסים צהובים-שחורים עבים לאורך גופו, מה שנתן לו את שמו.

## מאפיינים
הקרייט הוא מהנחשים הארסיים ביותר בעולם, והוא המין הגדול ביותר בסוגו, עם אורך גוף מרבי של 2.25 מטרים, אך האורך הממוצע הוא 1.8 מטרים. הנחש בעל פסים צהובים-שחורים לאורך הגוף והראש שחור ורחב. עם זאת הלסת והניבים קצרים יחסית והעיניים קטנות ושחורות.

תפוצתו של הקרייט היא באזורים לחים ביערות, שדות חקלאיים ובקרבת ביצות או גדות נהר. הוא יכול להימצא עד לגובה 1,500 מטרים. חלק מהאוכלוסיות חיות בקרבה למגורים אנושיים.

הקרייט המפוספס הוא פעיל לילה המסתתר בימים במחילות של מכרסמים או טרמיטים ומתחת לצמחים. ביום הם מתחבאים ומעדיפים להתרחק מאנשים, אך בלילה הם תוקפניים ומסוכנים יותר. לעיתים הם נראים בעת גשם גם ביום. הקרייט מחפש באמצעות לשונו המפוצלת טרף של מכרסמים, צפרדעים, דגים ובעיקר נחשים אחרים. נחש זה הוא אחד הציידים העיקריים של הנחשים הקטנים ממנו באזור חיותו, והוא יכול לצוד גם נחשים ארסיים אחרים למשל צפע ראסל.

בדומה למיני פתנים אחרים הוא מטיל עד שמונה ביצים, אותן הוא קובר באדמה. הנחשים מגיעים לבגרות לאחר שלוש שנים.

זהו נחש ארסי מאוד, אך הוא פחות קטלני ממיני קרייט אחרים עקב נדירותו בסמיכות לאנשים, ועקב מנהגו לברוח ולא לתקוף. כמו כן הופץ ברחבי הודו ואינדונזיה נסיוב נגד ארס, המקטין את הפגיעות. אחוז ההרוגים עומד על 1–10% ביחס לתקיפות.

## גלריה

Banded krait @ Cat Tien National Park.jpg
Banded krait.jpg
AB 054 Banded Krait.JPG


## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1801
קטגוריה:טקסונים שתוארו בידי יוהאן גוטלוב שניידר
קטגוריה:פתניים
קטגוריה:מלזיה: זוחלים
קטגוריה:הודו: זוחלים
קטגוריה:סין: זוחלים
קטגוריה:אינדונזיה: זוחלים
קרייט רב-רצועות

**קרייט רב-רצועות** המכונה גם **קרייט טאיוואני** או **קרייט סיני** (שם מדעי: *Bungarus multicinctus*) הוא מין של נחש מהסוג קרייט שבמשפחת הפתניים. 

## מאפיינים
קרייט זה הוא אחד מהקטלנים שבנחשים הארסיים בעולם, והקטלני שבנחשי היבשה האסייתים. הוא מצוי במרכז ודרום סין ודרום-מזרח אסיה. השם המדעי של המין הוא: "B. multicinctus" שפירושו: "multi" - מרובה ו-"cinctus" - פסים או רצועות. פירוש השם הוא: "רב-רצועות", על שם הפסים הרבים שלאורך גוף הנחש.

אורכו של הקרייט מגיע למטר עד 1.5 מטר ולעיתים גם ל-1.8 מטר. הקרייט בעל גוף מפוספס בלבן ובכחול כהה עד שחור. הזנב קצר והראש רחב. העיניים קטנות, אך הנחיריים גדולים ויש ניבי ארס קטנים וחלולים בלסת העליונה.

הנחש מצוי בטבע במרכז ובדרום סין, טאיוואן, לאוס, בורמה, הונג קונג, צפון וייטנאם וייתכן שגם בתאילנד. תפוצתו בטבע היא עד לגובה 1,500 מטר באזורי ביצות, גדות נהר ובאזורים שופעי עשב נמוך. הוא מצוי גם ביערות פתוחים לחים, מנגרובים ושדות חקלאיים.

זהו מין ביישן המסתתר במשך היום בין אבנים, סלעים וצמחים ויוצא לצוד בלילה. הוא ניזון בעיקר מדגים, בניגוד לקרוביו לסוג, אך לעיתים ניזון גם מנחשים אחרים, צלופחים, לטאות, צפרדעים, ביצים ויונקים צעירים.

נחש זה נחשב לתוקפני יותר מקרייט מפוספס אם נוגעים בו, והוא יתקוף במהירות, תוך הכשה עם ניביו החלולים את התוקף. הארס שלו הוא חזק ביותר וערך הLD50 שלו הוא 0.09-0.108 מ"ג/ק"ג ובכל הכשה ישנו 4.6 מ"ג עד 19.4 מ"ג ארס. הארס של הנחש יכול לפעול רק לאחר זמן, מה שנותן תחושה לקורבן שאין בעיה. התסמינים מופיעים כעבור כמה שעות וכוללים בעיות בדיבור, תנועה ובעיות נשימה היכולות להיות קטלניות.

למעשה יש חוקרים הרואים בו את מין נחש היבשה הקרוב ביותר לנחשי הים, הארסיים בהרבה מכל נחש יבשתי (למעט הטאיפן האוסטרלי).

### תת-מינים
לנחש 2 תת-מינים:
* *Bungarus multicinctus multicinctus*
* *Bungarus multicinctus wanghaotingi*

## קישורים חיצוניים

## הערות שוליים

קטגוריה:בעלי חיים שתוארו ב-1861
קטגוריה:טקסונים שתוארו בידי אדוארד בליית
קטגוריה:פתניים
קטגוריה:סין: זוחלים
קטגוריה:מיאנמר: זוחלים
זומבילנד: ירייה כפולה

**זומבילנד: ירייה כפולה** (באנגלית: **Zombieland: Double Tap**) הוא סרט פוסט אפוקליפטה קומדיה זומבים אמריקאית משנת 2019 שבוים על ידי רובן פליישר ונכתב על ידי פול ורניק, רט ריס ודייוויד קלהן. הוא מהווה סרט המשך ל"ברוכים הבאים לזומבילנד" (2009), ומככבים בו וודי הרלסון, ג'סי אייזנברג, אמה סטון, אביגייל ברסלין - הממשיכים עם הדמויות שגילמו בסרט הראשון, ומצטרפים אליהם זואי דויטש, רוזריו דוסון ולוק וילסון.

## עלילה
עשר שנים לאחר אירועי הסרט הקודם, באמריקה שזומבים מצויים בה בכל מקום, הניצולים טאלאהאסי, קולמבוס, ויצ'יטה וליטל רוק, הפכו למומחים לזיהוי וסילוק של סוגי זומבים שונים. בעת ביקור בבית הלבן הנטוש, קולמבוס מחליט להציע נישואין לוויצ'יטה עם יהלום הופ, בזמן שטאלאהאסי לועג לכוונותיה של ליטל רוק למצוא בחור ולהקים איתו משפחה משל עצמה. בבוקר למחרת, טאלאהאסי מוצא פתק מוויצ'יטה וליטל רוק, שעזבו בשל התחושה של ליטל רוק שטאלאהאסי עדיין מתייחס אליה כמו אל ילדה, והפחד של ויצ'יטה שהיא נקשרת מדי לקולומבוס.

## שחקנים
* וודי הרלסון - טאלאהאסי
* ג'סי אייזנברג - קולומבוס
* אמה סטון - ויצ'יטה
* אביגייל ברסלין - ליטל רוק
* רוזריו דוסון - נוואדה
* זואי דויטש - מדיסון
* לוק וילסון - אלבקרקי
* אוון ג'וגיה - ברקלי
* תומאס מידלדיץ' - פלגסטאף
בנוסף, ביל מארי מגלם גרסה של עצמו.

## קישורים חיצוניים
* 

## הערות שוליים

קטגוריה:סרטי המשך אמריקאיים
קטגוריה:סרטי חבר'ה
קטגוריה:סרטי קולומביה
קטגוריה:הבית הלבן בתרבות ובאמנות
קטגוריה:סרטים פוסט-אפוקליפטיים
קטגוריה:סרטי הרפתקאות אמריקאיים
קטגוריה:סרטים באנגלית
קטגוריה:סרטי אימה מ-2019
קטגוריה:סרטי זומבים
קטגוריה:סרטי קומדיית אימה
קטגוריה:סרטי מסע אמריקאיים
קטגוריה:סרטי פולחן
קטגוריה:תיאורים תרבותיים של אלביס פרסלי
קטגוריה:סרטי 2019
קטגוריה:סרטי רובן פליישר
קאזי ראסל

**קאזי לי ראסל הבן** (באנגלית: **.Cazzie Lee Russell Jr**; נולד ב-7 ביוני 1944) הוא כדורסלן עבר אמריקאי, אשר שיחק בליגת ה-NBA בין השנים 1966–1978. בעונת  זכה באליפות ה-NBA כשחקן ניו יורק ניקס, ולאורך 12 עונותיו בליגה רשם ממוצעים כוללים של 15.1 נקודות, 3.8 ריבאונדים ו-2.2 אסיסטים למשחק.

## קריירת מכללות
ראסל נולד בשיקגו שבאילינוי, ובשנת 1962 החל ללמוד באוניברסיטת מישיגן. בשתי עונותיו הראשונות בקבוצת הכדורסל של האוניברסיטה, 1964 ו-1965, הוביל אותה לשלב הפיינל פור של טורניר אליפות המכללות, עם ממוצעים של 24.8 ו-25.7 נקודות למשחק, בהתאמה. בעונת 1964 הפסידה מישיגן במשחק חצי הגמר מול אוניברסיטת דיוק, בה שיחק ג'ף מאלינס, בתוצאה 80–91, ובעונת 1965 הפסידה הקבוצה במשחק הגמר מול UCLA, אותה הוביל גייל גודריץ', בתוצאה זהה. בעונת 1966 קלע ראסל 30.8 נקודות בממוצע למשחק, ובסיומה נבחר ל"שחקן העונה של ליגת המכללות" מטעם "איגוד הכתבים", ה-"Associated Press" ו-"Sporting News".

בשנת 2011 הוצג ראסל בהיכל התהילה של כדורסל המכללות.

## קריירת משחק
בדראפט ה-NBA 1966 נלקח ראסל בבחירה הראשונה, על ידי ניו יורק ניקס. ב-5 עונותיו עם הניקס קלע 13.3 נקודות בממוצע למשחק, וסייע לקבוצה לזכות באליפות ה-NBA הראשונה בתולדותיה בעונת , כמחליפם מהספסל של דיק בארנט וביל בראדלי.

לקראת עונת  הועבר ראסל בטרייד לגולדן סטייט ווריורס, בתמורה לג'רי לוקאס. בעונתו הראשונה עם הווריורס קלע שיא קריירה של 21.4 נקודות למשחק, ונבחר להשתתף במשחק האולסטאר בפעם היחידה בקריירה. בשתי העונות הבאות המשיך להציג יכולת גבוהה לצד ריק בארי, ג'ף מאלינס ונייט ת'ורמונד בגולדן סטייט, עם ממוצע של כ-18.1 נקודות למשחק.

בקיץ 1974 חתם על חוזה בלוס אנג'לס לייקרס. באותה עונה החמיצו הלייקרס את שלב הפלייאוף בפעם השנייה בלבד בתולדות המועדון, ולראשונה מזה 17 שנים. בעונת  שיחק עבור שיקגו בולס, ובסיומה עזב את ליגת ה-NBA.

בשנת 1978 חתם על חוזה בקבוצת "גרייט פולס סקיי" מליגת "איגוד הכדורסל המערבי" (WBA), ובעונת 1980/1981 שיחק עבור "פילדלפיה קינגס" מליגת ה-CBA, בטרם פרש ממשחק.

## קריירת אימון
בשנת 1981 החל ראסל לאמן את קבוצת "לנקסטר לייטנינג" מליגת ה-CBA, והוביל אותה לזכייה באליפות הליגה בעונתו הראשונה. בשנים הבאות אימן ב-CBA גם את קבוצות "ויומינג ויילדקטרס", "גרנד ראפידס הופס" ו"קולומבוס הורייזון". בעונות  ו- שימש כעוזר מאמן באטלנטה הוקס, תחת המאמן מייק פראטלו.

## קישורים חיצוניים

## הערות שוליים

קטגוריה:אמריקאים ילידי אילינוי
קטגוריה:שיקגו: אישים

קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:שיקגו: כדורסלנים
קטגוריה:כדורסלני אוניברסיטת מישיגן
קטגוריה:בחירות דראפט של ניו יורק ניקס
קטגוריה:כדורסלני ניו יורק ניקס
קטגוריה:כדורסלני גולדן סטייט ווריורס
קטגוריה:כדורסלני לוס אנג'לס לייקרס
קטגוריה:כדורסלני שיקגו בולס
קטגוריה:משתתפי משחק האולסטאר של ה-NBA
קטגוריה:חברי היכל התהילה של כדורסל המכללות
קטגוריה:אמריקאים שנולדו ב-1944
רב-חנק מלכותי

**רב חנק מלכותי** (שם מדעי: *Boa imperator*) הוא מין של נחש גדול ולא ארסי ממשפחת החנקיים המצוי במקסיקו, אמריקה המרכזית ובצפון קולומביה למורדות הרי האנדים. בעבר סווג מין זה כתת-מין של רב-חנק מצוי (*Boa constrictor*), אך הופרד לאחר בדיקות טקסונומיות.
## מאפיינים
אורכו של נחש גדול זה יכול להגיע ל-1.3 עד 2.5 מטר ותועדו פרטים באורך 3.7 מטר. עם זאת הוא אחד מהקטנים שבחנקים. המשקל הממוצע הוא 13 ק"ג, כשהנקבות גדולות וכבדות מהזכרים. תוחלת חיי הנחש 20–30 שנה אך חלק מהנחשים הגיעו לגיל 40 שנה. הפרטים הגדולים ביותר חיים בקולומביה, והקטנים ביותר חיים בקריביים ובמדבר סונורה, מקסיקו. צבע החנק דומה לזה של קרובו המצוי, אך הוא בעל פחות פסים. הגוף אפור-חום מגושם עם רצועות שחורות אופקיות. הרצועות בהירות מעט יותר מאלה של המצוי.

נחש זה יכול לשרוד במגוון סביבות לרבות יערות, מדבריות צחיחים וסוואנות, אך הוא מעדיף בעיקר יערות גשם בהם ישנה צמחייה רבה המסתירה אותו משמש, מטורפים ומטרפו, וכן תנאים לחים וטמפרטורה יציבה.

הנחש הוא צייד לילי הניזון בעיקר מיונקים קטנים עד בינוניים ומעופות. הוא אורב לטרף מעמדה בין העצים ומשתמש בחיישני אינפרה-אדום לצד הראש כדי לקלוט חיות בעלות דם חם. הנחש תוקף במהירות וחונק את הטרף למוות . הוא יכול לתקוף גם אנשים לצורך הגנה, אך מדובר במין רגוע יחסית.

לפעמים מגדלים נחש זה כחיית מחמד. בין הנחשים הגדלים בשבי ישנם לא מעט נחשים לבקנים.

## קישורים חיצוניים

## הערות שוליים

קטגוריה:בעלי חיים שתוארו ב-1803
קטגוריה:טקסונים שתוארו בידי פרנסואה מארי דודין
קטגוריה:חנקיים
קטגוריה:בליז: זוחלים
קטגוריה:הונדורס: זוחלים
קטגוריה:מקסיקו: זוחלים
קטגוריה:זוחלים ביערות הגשם של אמריקה המרכזית
דניאל ג'יימס

**דניאל אוון ג'יימס** (באנגלית: **Daniel Owen James**; נולד ב-10 בנובמבר 1997) הוא כדורגלן ולשי המשחק בעמדת הקיצוני השמאלי והימני בלידס יונייטד ובנבחרת ויילס.

## קריירה
### סוונסי סיטי
ב-2014 רכשה הקבוצה הוולשית סוונסי סיטי את ג'יימס מהאקדמיה של האל סיטי עבור מחלקת הנוער שלה, תמורת 72,000 ליש"ט. הוא הפך במהרה לאחד השחקנים הצעירים והמבטיחים של הקבוצה. בעונת 2016/17 היה לו חלק חשוב בעלייתה של סוונסי סיטי עד גיל 23 לליגת המילואים הראשונה באנגליה. באותה עונה הגיעו סוונסי וג'יימס עד לחצי גמר גביע הליגה האנגלי.

ב-30 ביוני 2017 הושאל ג'יימס לשרוסבורי טאון מהפוטבול ליג הראשונה לעונה אחת. באותה עונה, שנחשבה לעונה הגרועה ביותר של ג'יימס, הוא לא שיחק כלל והיה פצוע במשך מרביתה.

### מנצ'סטר יונייטד
ב-6 ביוני 2019 רכשה מנצ'סטר יונייטד את ג'יימס תמורת סכום של 15 מיליון ליש"ט. הוא כבש שער במשחקו הראשון בפרמייר ליג, בניצחון 0–4 על צ'לסי.

### לידס יונייטד
ב-31 באוגוסט 2021 חתם בלידס יונייטד על חוזה לחמש שנים תמורת סכום לא ידוע, לאחר ששנתיים וחצי קודם לכן נמנעה העברתו למועדון מיורקשייר ברגע האחרון. כלי תקשורת רבים דיווחו כי שווי העסקה עומד על 25 מיליון ליש"ט. ב-21 בנובמבר כבש שער בכורה בהפסדה של לידס 1–2 לטוטנהאם הוטספר.

ב-13 באוגוסט 2022 ערך את הופעת הבכורה שלו לעונת 2022/2023, כשנכנס כמחליף במקומו של פטריק במפורד הפצוע במשחק מול סאות'המפטון, שהסתיים בתוצאה 2–2. ב-21 באוגוסט פתח בהרכב בפעם הראשונה לעונה, בניצחון 0–3 על צ'לסי.

לאחר נשירתה של לידס לצ'מפיונשיפ בסיום עונת 2022/2023, פתח במשחק הראשון לעונת 2023/2024 מול קארדיף סיטי, שהסתיים בתוצאה 2-2. ב-23 בספטמבר בישל פעמיים תוך שלוש דקות בניצחון 0–3 על ווטפורד. ב-7 באוקטובר הבקיע את שערו הראשון לעונה במשחק הליגה מול בריסטול סיטי שהסתיים בניצחון 1–2. ב-28 באוקטובר כבש צמד בניצחון 1–4 על האדרספילד טאון.

הוא פתח בהרכב במשחק הראשון לעונת 2024/2025 ב-10 באוגוסט מול פורטסמות', שהסתיים בתיקו 3-3. הוא הבקיע את שערו הראשון לעונה ב-23 באוגוסט בניצחון 0–2 על שפילד ונסדיי. הוא נפצע בניצחון 0–1 על אוקספורד יונייטד ב-18 באפריל והחמיץ את השלבים המכריעים של העונה, אך בסיומה העפילה לידס יונייטד בחזרה לפרמייר ליג מהמקום הראשון בליגה.

#### השאלה לפולהאם
ב-1 בספטמבר 2022 הושאל לפולהאם. הוא ערך הופעת בכורה יומיים לאחר מכן, בהפסד 0–2 לטוטנהאם הוסטפר. ב-13 בנובמבר כבש את שערו הראשון בקבוצה, בהפסד 1–2 למנצ'סטר יונייטד.

## קריירה בינלאומית
ג'יימס נולד באנגליה, אבל מכיוון שאביו נולד בוויילס החליט לשחק עבור נבחרת ויילס בכדורגל.

ג'יימס שיחק בכל נבחרות הנוער של ויילס מגיל 16. את משחקו הראשון בנבחרת הבוגרת ערך מול אלבניה בנובמבר 2018. הוא היה חלק מסגל ויילס ליורו 2020 ושותף בכל ארבעת משחקי נבחרתו.

נכלל בסגל נבחרת ויילס לטורניר מונדיאל 2022.

## סטטיסטיקות קריירה
מעודכן ל-19 באפריל 2025

## תארים
;לידס יונייטד
* פוטבול ליג צ'מפיונשיפ: 2024/2025

## קישורים חיצוניים

## הערות שוליים

קטגוריה:כדורגלני סוונזי סיטי
קטגוריה:כדורגלני מנצ'סטר יונייטד
קטגוריה:כדורגלני לידס יונייטד
קטגוריה:כדורגלני נבחרת ויילס
קטגוריה:כדורגלני יורו 2020
קטגוריה:כדורגלני מונדיאל 2022
קטגוריה:בריטים שנולדו ב-1997
מגדל המים (שכונת מולדת)

**[[מגדל מים|מגדל המים]] ב[[שכונת מולדת]]** נבנה בשנת 1936 כדי לספק מים לתושבי השכונה. מגדל המים בנוי מיציקת בטון, והמים בו הגיעו משכונת נחלת יהודה שהייתה סמוכה למושבה ראשון לציון. המגדל שימש כעמדת תצפית ושמירה במרד הערבי הגדול, ומאוחר יותר שימש כסליק של ההגנה. המגדל נמצא דרומית למגרש החניה של ימית 2000 בחולון.

כיום המגדל נחשב כאתר מורשת בישראל, ומוצגת בו תערוכה היסטורית הכוללת תמונות ומידע על המקום.

## בניית המגדל
בעבר, יישובים רבים היו תלויים במגדלי מים אשר סיפקו להם מים. מגדל המים הנמצא בשכונת מולדת נבנה בשנת 1936, שנתיים לאחר הקמת השכונה, והוא שימש את העולים מתימן. העמודים התומכים ובריכת המים של המגדל נבנו מיציקת בטון, ואילו המים הגיעו משכונת נחלת יהודה שהייתה סמוכה למושבת ראשון לציון.

## המגדל במרד הערבי הגדול
במרד הערבי הגדול, מרד של הערבים שהתרחש בארץ ישראל החל משנת 1936 עד שנת 1939, נבנתה במגדל עמדת תצפית ושמירה. מאוחר יותר, ארגון ההגנה החביא בתוך המגדל סליק, בנוסף לסליקים אחרים שמוקמו בחולות.

## המגדל כיום
ממוזער|200x200px|חלק מהתערוכה שבאזור המגדל
במגדל כיום לא נעשה שימוש, אך תאגיד "מי שיקמה", תאגיד מים באזור חולון והסביבה, מפעיל מגדלי מים נוספים ברחבי העיר. סביב המגדל מוצגת תערוכה היסטורית הכוללת תמונות ומידע על המגדל ועל שכונת מולדת, אשר המגדל משמש כזכר היחיד ממנה. המגדל נחשב כאתר מורשת בישראל.

לפי דיווח משנת 2017, מגדל המים הפך למחדל בטיחותי המסכן את המטיילים ואת בעלי החיים, בנוסף דווח שהוא נראה מוזנח בעקבות שרפה מפעילות ונדליסטית.

## קישורים חיצוניים

* מגדל המים, באתר Thinglink
* מגדל המים, באתר גוגל מפות

## הערות שוליים

קטגוריה:ישראל: מגדלי מים
קטגוריה:חולון: מבנים
קטגוריה:אתרי מורשת במחוז מרכז
קטגוריה:חולון: מבנים לשימור
קטגוריה:בנייה ופיתוח בתקופת המנדט
רב-חנק

**רב־חנק** הידוע גם בשם **בואה** (שם מדעי: *Boa*) הוא סוג של נחשים גדולים ממשפחת החנקיים ממוצא נאוטרופי. בעבר היה בסוג מין יחיד - רב-חנק מצוי (*Boa constrictor*). בדיקות טקסונומיות הובילו להפרדה של תת-מין שלו למין עצמאי - רב-חנק מלכותי (*Boa imperator*).

שני המינים הם שוכני עצים בעלי חוליות חזקות שעימם הם יכולים למעוך ולחנוק למוות  את קורבנותיהם הכוללים יונקים קטנים עד בינוניים ועופות שונים. הם מאתרים את טרפם באמצעות לשונם המפוצלת וגם בידי חיישן אינפרא אדום המצוי לצד ראשם וקולט חיות בעלי דם חם.

תפוצתם היא ביערות גשם לאורך מקסיקו, אמריקה המרכזית ואמריקה הדרומית.

## מינים
* רב-חנק מצוי (*Boa constrictor*)
* רב-חנק מלכותי (*Boa imperator*), הופרד לאחר בדיקות טקסונומיות.

## קישורים חיצוניים

קטגוריה:בעלי חיים שתוארו ב-1758
קטגוריה:טקסונים שתוארו בידי קארולוס לינאוס
קטגוריה:חנקיים
Harleys in Hawaii

"**Harleys in Hawaii**" (בעברית: "**הארלי בהוואי**") הוא סינגל שהוקלט על ידי הזמרת-יוצרת האמריקאית קייטי פרי. השיר יצא לאור ב-16 באוקטובר 2019, על ידי חברת התקליטים קפיטול רקורדס כסינגל שני מתוך האלבום Smile.

## רקע וכתיבה
השיר בדומה לשאר שיריה, נכתב על ידי קייטי פרי עצמה, ביחד עם צ'ארלי פות' שהפיק אותו. השיר הוא שיר בסגנון הפופ. ב-14 באוקטובר 2019, צייצה פרי בחשבון הטוויטר שלה, כי ב-16 באוקטובר באותה השנה תוציא את השיר. בסמוך לכך, פורסמה עטיפת הסינגל.

בסמוך לצאתו, עלה השיר לרשתות הזרמות המדיה ספוטיפיי, דיזר, ואפל מיוזיק.

## ביקורת
לכבוד יציאת השיר והקליפ הנלווה שלו, סקר אותו מגזין הבילבורד. בכתבה נאמר כי "הרנסאנס של קייטי פרי ממשיך! ביום רביעי האחרון הוציאה פרי את הקליפ לשיר הטרופי החדש שלה. נראה כי הקליפ צולם בהוואי והוא מאזכר את הקליפ לשירה "Never Really Over" ולשירה "Teenage Dream"."

באתר המוזיקה Stereogum נאמר על קליפ השיר כי "הוא שם דגש על רכיבת אופנוע בהוואי. דבר שתואם את הסגנון והאווירה של השיר עצמו".

## וידאו קליפ
הווידאו קליפ הנלווה שצולם לשיר הועלה לערוץ היוטיוב של קייטי פרי ב-16 באוקטובר 2019, בסמוך לצאתו של השיר כסינגל. בתחילת הקליפ, ניתן לראות את פרי, כשהיא רוכבת על אופנוע. בהמשך, ניתן לראותה כשהיא שוהה במועדון לילה ולידה חבורת גברים מכים אחד את השני.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי קייטי פרי
קטגוריה:שירים באנגלית
קטגוריה:שירים שנכתבו על ידי יעקב כשר
קטגוריה:שירים שנכתבו על ידי צ'ארלי פות'
קטגוריה:שירים שנכתבו על ידי קייטי פרי
קטגוריה:שירים על אופניים
קטגוריה:שירים על הוואי
קטגוריה:שירי פלטינה בקנדה
קטגוריה:סינגלים בהוצאת קפיטול רקורדס
מוני חמל

**מוני חמל** (21 באוקטובר 1926 – 14 באוקטובר 2022) היה ראש מועצה אזורית הגליל העליון בין השנים 1970–1975.

## ביוגרפיה
חמל נולד בחיפה, ילד שלישי להוריו בתיה ואברהם שעלו לארץ בראשית 1920 מאודסה שבאוקראינה. ב-1929, בתקופת מאורעות תרפ"ט, ירדה המשפחה ליוהנסבורג שבדרום אפריקה. ב-1945, לאחר סיום מלחמת העולם השנייה חזר לארץ ישראל, ועבד בחקלאות בבית הערבה ובנהלל. בעת עבודתו בבית הערבה ביוני 1946, ולאחר פיצוץ גשר אלנבי (ליל הגשרים) על ידי הפלמ"ח, נעצר מוני ביחד עם חברי בית הערבה והם נשלחו למעצר בלטרון. בעת שהותו בלטרון, ועקב שליטתו באנגלית, שימש כמזכירו האישי של משה שרת למשך כשלושה שבועות. באותה שנה פגש את לולה גולדין, ויחד הם החליטו להתחתן ולהצטרף לגרעין של חיילים משוחררים מהצבא הדרום-אפריקאי ובוגרי הבונים ששהו בכפר גלעדי, וקיבלו את הכשרתם לפני עלייה להקמת יישוב חדש. במרץ 1947, בסיום תקופת ההכשרה, עלה הגרעין והקים את קיבוץ מעיין ברוך. בשנת 1965 נשלח על ידי הקיבוץ ללמוד כלכלה חקלאית בפקולטה לחקלאות ברחובות. ב-1968 נשלח מוני כנציג המדינה לסמינר בינלאומי שאורגן על ידי האו"ם ושנושאו היה "פיתוח אזורים כפריים". כמו כן, שימש חמל במשך כ-20 שנה כבורר מטעם המוסד לבוררות וגישור של התנועה הקיבוצית.

## פעילות כראש מועצה
* קידום המכללה האקדמית תל-חי ממכללה אזורית למכללה אקדמית.
* הבאת חברת "חשב" (לימים "ענאגל") לגליל העליון והכנסתה לגופים העיקריים בגליל: המועצה האזורית, משקי הגליל, פיתוח הגליל, קואפרטיב הגליל העליון ומכללת תל-חי.
*הקמת מכון מחקר ע"ש הלל לנדסמן בקמפוס המכללה, למרצים שילמדו במכללת תל-חי.

כראש המועצה קיבל ממשרד הביטחון ומהרמטכ"ל את אות מלחמת יום הכיפורים ותעודת הערכה על תפקודה היעיל של המועצה בזמן המלחמה.

## חיים אישיים
למוני ולולה נולדו שישה ילדים בקיבוץ מעיין ברוך. בשנת 1981 נהרג בנם  במהלך שירות מילואים. בשנת 2014, לאחר 67 שנות נישואים, נפטרה לולה.

חמל נפטר בביתו שבמעיין ברוך ב-14 באוקטובר 2022 שבוע לפני יום הולדתו ה-96, והובא למנוחות בבית העלמין של הקיבוץ. עד למותו המשיך ללמוד כשלושה ימים בשבוע ב"בית ותיקי הגליל" שבתל-חי.

## קישורים חיצוניים
* תמונה בזמן כהונתו כראש המועצה, באתר המועצה

## הערות שוליים

קטגוריה:ראשי המועצה האזורית הגליל העליון
קטגוריה:מעיין ברוך: אישים
קטגוריה:בוגרי האוניברסיטה העברית בירושלים: חקלאות
קטגוריה:אבות שכולים: חללי צה"ל
קטגוריה:ישראלים שנולדו ב-1926
קטגוריה:ישראלים שנפטרו ב-2022
קטגוריה:אישים הקבורים בקיבוצים
Coconut Oil

**Coconut Oil** (בעברית: **[[שמן קוקוס]]**) הוא המיני-אלבום הראשון של הזמרת-יוצרת האמריקאית ליזו. המיני-אלבום יצא לאור ב-7 באוקטובר 2016, על ידי חברות התקליטים אטלנטיק רקורדס ונייס לייף רקורדס.

בשנת 2019, שלוש שנים לאחר צאתו המקורית, הצליח המיני-אלבום להיכנס אל המקום ה-31 במצעד הבילבורד 200.

## רקע והפקה
המפיק הראשי של האלבום הוא ריקי ריד, בעוד כריסטיאן ריץ' וג'סי שטקין הפיקו חלק מהשירים שנכללו בו. פיצ'פורק הפנו כלפי המיני-אלבום ביקורת מעורבת, תוך שהעניקו לו ציון של 6.1 בסולם של 10. רולינג סטון דירגו את המיני-אלבום כאחד מ-20 המיני-אלבומים הטובים של שנת 2016.

הסינגל הראשון מתוך המיני-אלבום "Good as Hell", כלל לא זכה להצלחה בשנה בה יצא וכך גם בשנה שלאחר מכן. בשנת 2019, כאשר זכה "Truth Hurts" להצלחה בינלאומית שלוש שנים לאחר צאתו המקורית, הצליח השיר "Good as Hell" לזכות להצלחה גם כן, תוך שנכנס אל המקום ה-24 במצעד הבילבורד הוט 100.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:מיני-אלבומי בכורה מ-2016
קטגוריה:אלבומי ליזו
קטגוריה:מיני-אלבומים באנגלית
קטגוריה:מיני-אלבומי חברת אטלנטיק רקורדס
Tutu

**Tutu** (בעברית: **את/ה-את/ה**) הוא סינגל שהוקלט על ידי הזמר-יוצר קמילו ביחד עם הזמר-יוצר פדרו קאפו. השיר יצא לאור ב-9 באוגוסט 2019, על ידי חברות התקליטים היצ'ו א מאנו מיוזיק וסוני מיוזיק לטין, כסינגל שלא מתוך אלבום.

השיר הגיע למקום הראשון במצעד השירים של ארגנטינה, והראשון במצעד השירים של מקסיקו.

## וידאו קליפ
הווידאו קליפ הרשמי שיצא עבור השיר הועלה לערוץ היוטיוב של קמילו ב-9 באוגוסט 2019, בסמוך לצאתו של השיר כסינגל. הקונספט של הקליפ הוא תחרות כישרונות. בתחילת הקליפ, ניתן לראות את Evaluna montaner (אשתו של קמילו), פדרו קאפו ושופטת נוספת יושבים וצופים באנשים המציגים את כישרונותיהם.

נכון לאוקטובר 2019, מונה הצפיות של הקליפ עומד על כ-180 מיליון צפיות.

## מיקומי שיא

## נתוני מכירות

## רמיקס

בספטמבר 2019, התפרסמו שמועות על כך ששאקירה תשתתף ברמיקס מחודש של השיר. בהמשך, הודיעה באופן רשמי כי במהלך אוקטובר 2019, הרמיקס יופץ בכל רחבי העולם. לבסוף, ב-15 באוקטובר 2019, יצא לאור הרמיקס כסינגל על ידי חברת התקליטים סוני מיוזיק לטין.
## וידאו קליפ
טרם יצא הווידאו קליפ הרשמי של הרמיקס, העלה קמילו לערוץ היוטיוב שלו את האודיו הרשמי של השיר. באודיו מוצגת עטיפתו של הסינגל, תוך שלאורכו ניתן להבחין בבועת סבון שזזות מפעם לפעם. ביממה הראשונה של האודיו ביוטיוב, מונה הצפיות שלו עמד על קרוב ל-4 מיליון צפיות.

נכון לספטמבר 2020, מונה הצפיות של האודיו עומד על כ-88 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי פדרו קאפו
קטגוריה:שירי שאקירה
קטגוריה:שירים בספרדית
קטגוריה:שירים שנכתבו על ידי שאקירה
קטגוריה:סינגלים שהגיעו למקום הראשון במצעד ארגנטינה הוט 100
קטגוריה:שירי פלטינה כפולה בברזיל
קטגוריה:שירי יהלום במקסיקו
קטגוריה:זוכי פרס גראמי הלטיני לשיר הפופ הטוב ביותר
קטגוריה:סינגלים בהוצאת סוני מיוזיק לטין
ציירי לך שפם

"**ציירי לך שפם**" הוא סינגל שכתב מיקיאגי, והלחינו חברי להקת נוער שוליים. הלהקה הוציאה לאור את השיר בשנת 1990.

## רקע
השיר היה לשיר הנושא של האלבום השני של הלהקה. הוא יצא כסינגל השני מתוך האלבום לאחר השיר "אמסטרדם". "ציירי לך שפם" בוצע בהופעות כשנה וחצי לפני צאת האלבום.

השיר עוסק בתהליך של שינוי מגדרי מאישה לגבר.

דודי לוי חבר הלהקה סיפר על השיר:

במצעד הפזמונים העברי השנתי של רשת ג' לשנת תש"ן (1990) דורג השיר במקום הראשון. "נוער שוליים" נבחרה גם כלהקת השנה.

## קישורים חיצוניים

* לדף השיר באתר הספרייה הלאומית

## הערות שוליים

קטגוריה:שירי נוער שוליים
קטגוריה:שירים בעברית
קטגוריה:שירים שנכתבו על ידי מיקיאגי
קטגוריה:שירים שהולחנו על ידי מיקיאגי
קטגוריה:שירים שהופקו על ידי עובד אפרת
קטגוריה:שירי גל חדש
קטגוריה:סינגלים בהוצאת הד ארצי
מפרץ אביסנה

**מפרץ אביסנה** (באנגלית: **Avicenna Bay**) הוא מפרץ קטן בצידו המזרחי של האי ברבנט, בארכיפלג פאלמר שבאנטארקטיקה.

המפרץ ממוקם 2.4 קילומטרים דרומית-מזרחית מנקודת ד'אורסל.

## היסטוריה
### גילוי המפרץ
המפרץ התגלה ומופה לראשונה על ידי המשלחת האנטארקטית הבלגית (אשר חקרה את אנטארקטיקה בין השנים 1897 - 1899) בפיקודו של אדריאן דה ז'רלאש.

משלחת הסקר האווירי של שטחי חסות איי פוקלנד צילמה מהאוויר את האזור בשנים 1956–1957, והמפרץ מופה בהתבסס על תצלומים אלה בשנת 1959

### מקור השם
הוועדה המייעצת לשמות אנטארקטיים של בריטניה קראה למפרץ על שם אבן סינא שהיה רופא, פילוסוף ומדען פרסי, ונחשב לאחד מגדולי הרופאים שהיו אי פעם (הידוע בשפות אירופיות בשם אביסנה).

שם זה ניתן בדומה לאתרים רבים אחרים באזור, אשר נקראו על שמם של חלוצים בתחום הרפואה.

## קישורים חיצוניים
* מפרץ אביסנה באתר הסקר הגאולוגי של ארצות הברית
* מפרץ אביסנה באתר הגאזט האנטארקטי של ממשלת אוסטרליה
* מפרץ אביסנה באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור מפרץ אביסנה, תוך סימון אתרים נוספים באזור באתר copernix
* תצלום לוויין של אזור מפרץ אביסנה

## הערות שוליים

אביסנה
Me Lloras

**Me Lloras** (באנגלית: **You Cry For Me**, ובעברית: **אתה בוכה בשבילי**) הוא סינגל שהוקלט על ידי הזמרת-יוצרת המקסיקנית גלוריה טרווי, מתוך אלבומה השנים עשר, *[[Diosa de la Noche]]*. השיר יצא לאור ב-20 בספטמבר 2018, כסינגל השני מתוך האלבום, על ידי חברת התקליטים יוניברסל מיוזיק גרופ.

עם יציאתו נכנס השיר אל המקום העשירי במצעד שירי הפופ הלטיניים.

## רקע וכתיבה
השיר נכתב על ידי גלוריה טרווי ביחד עם מרסלה די לה גארזה, ג'ונתן בריאן ת'יל, ואיוון באררה. השיר הוא שיר בסגנון הפופ הלטיני, המשלב בתוכו גם נגינת חצוצרה. השיר מדבר על בגידה מצד בן זוגה של טרווי ועל כך שהיא תגרום לו לבכות בשבילה כנקמה על מה שעשה.

איגוד תעשיית ההקלטות המקסיקני העניק לשיר את תואר הזהב, על מכירות של למעלה מ-30,000 עותקים במדינה.

## וידאו קליפ
הווידאו קליפ המלא שיצא עבור השיר הועלה לערוץ היוטיוב של גלוריה טרווי ב-21 בספטמבר 2018, יום לאחר צאתו של השיר כסינגל. בתחילת הקליפ, ניתן לראות את טרווי כשהיא נכנסת אל תוך מבנה מפואר, וסצנה לאחר מכן, אותה כשהיא לבושה בבגדים יוקרתיים, תוך שהיא רוקדת לצלילי השיר.

נכון לאוקטובר 2019, מונה הצפיות של הקליפ עומד על כ-59 מיליון צפיות.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי גלוריה טרווי
קטגוריה:שירים באנגלית
קטגוריה:שירים בספרדית
קטגוריה:שירים מרובי שפות
קטגוריה:שירים שנכתבו על ידי גלוריה טרווי
קטגוריה:שירים על בכי
קטגוריה:סינגלים בהוצאת יוניברסל מיוזיק לטין אנטרטיינמנט
Going for the One

**Going For The One** הוא אלבום האולפן השמיני של להקת הרוק מתקדם יס, יצא לאור ב-15 ביולי 1977. אחרי שהלהקה לקחה הפסקה בשנת 1975 שבמהלכה כל אחד מחברי הלהקה הוציא אלבום סולו, הלהקה התמקמה במונטרה שבשוויץ להקלטת האלבום הבא שלהם.

במהלך החזרות הקלידן פטריק מוראז עזב את הלהקה, מה שסימן את חזרתו של ריק וייקמן, שעזב לפיתוח קריירת הסולו שלו לאחר האלבום "Tales from Topographic Oceans" בשנת 1973. בניגוד לאלבומיהם הקודמים, "Going For The One" מציג שירים קצרים יותר, ישירים יותר וללא קונספט.

האלבום קיבל בעיקר ביקורות חיוביות ממבקרי המוזיקה ברחבי העולם, שקיבלו בברכה את חזרה של הלהקה למוזיקה יותר ישירה ונגישה. האלבום היה הצלחה מסחרית, והגיע למקום הראשון במצעד האלבומים של בריטניה למשך שבועיים ומקום שמיני במצעד "US Billboard 200". השירים "Wonderous Stories" ו-"Going For The One" יצאו כסינגלים; הראשון הגיע למקום ה-7 בבריטניה, והוא הסינגל המצליח ביותר שהגיע לדירוג הגבוה ביותר של הלהקה במדינה זו. האלבום הוכתר כאלבום זהב, כאשר הוא מוכר 500,000 עותקים. הלהקה יצאה לסיבוב הופעות של שישה חודשים לתמיכת האלבום, באמריקה הצפונית ואירופה. גרסת רימסטר יצאה בשנת 2003, מכילה רצועות שלא פורסמו באלבום.

## רקע
באוגוסט 1975, יס סיימה את סיבוב ההופעות בצפון אמריקה ובבריטניה שתמך ביציאתו של אלבום האולפן השביעי שלהם, "Relayer". ההרכב באותו זמן היה הסולן ג'ון אנדרסון, הבסיסט כריס סקווייר, הגיטריסט סטיב האו, המתופף אלן וואיט, והקלידן פטריק מוראז. בסיום סיבוב ההופעות, הלהקה החליטה לקחת הפסקה בשביל שכל אחד מחברי הלהקה יוכל להקליט אלבום סולו. בשנת 1976 הלהקה התאחדה שוב ויצאה לסיבוב הופעות באמריקה הצפונית ממאי עד לאוגוסט, סיבוב הופעות שנחשב לאחד הטובים בכל הקריירה של הלהקה. לאחר סיבוב ההופעות הלהקה התמקמה במונטרה, שווייץ להקלטת האלבום הבא שלהם. הם הגיעו לסטודיו כשלהקת אמרסון, לייק ופאלמר היו אמורים לסיים את עבודתם על האלבום "Works", אבל העבודה לקחה להם יותר זמן, והלהקה עשתה חזרות במקום אחר למשך כמה שבועות.

בחודשיים הראשונים של הכתיבה וההקלטה, מוראז פוטר מהלהקה. אנדרסון אמר שהוא "לא ניגן כאילו הוא היה מעורב", והסאונד שלו לא היה "טוב מדי, וזה השפיע על המצב-רוח שלו. זה היה ברור שהוא לא התחבר למה שאנחנו עושים". מספר חודשים לאחר עזיבתו, מוראז אמר ש"היה אז לחץ פסיכולוגי בתוך הלהקה. הרגשתי שהיו כמה דברים שלא ידעתי מהם". ההחלטה בוצעה לאחר שריק וייקמן הוזמן על ידי מנהל הלהקה, בריאן ליין לנגן באלבום כנגן אולפן. כשווייקמן הגיע לשווייץ הוא היה מופתע כמה הלהקה השתנתה. "התחלנו להתחבר אחד לשני בפעם הראשונה. אני חושב שכולנו התבגרנו". לאחר כמה שבועות של עבודה, מנהל הלהקה וכריס סקווייר שכנעו את וייקמן להפוך לחבר להקה באופן רשמי, וייקמן הסכים. שיתוף פעולה זה החזיק עד ליציאתו של האלבום "Drama" בשנת 1980.

## רשימת השירים

## חברי הלהקה
* ג'ון אנדרסון – שירה מובילה
* סטיב האו – גיטרה חשמלית, קולות רקע
* כריס סקוויר – גיטרה בס, קולות רקע
* ריק וייקמן – קלידים
* אלן וואיט – תופים

## קישורים חיצוניים

קטגוריה:אלבומי יס
קטגוריה:אלבומים באנגלית
קטגוריה:אלבומים שהגיעו למקום הראשון במצעד האלבומים הבריטי
וינס בורילה

**וינסנט ג'וזף "וינס" בורילה** (באנגלית: **Vincent Joseph "Vince" Boryla**; 11 במרץ 1927 – 27 במרץ 2016) היה כדורסלן ומאמן כדורסל אמריקאי, אשר שיחק בניו יורק ניקס מליגת ה-NBA בין השנים 1949–1954, ואימן אותה בין השנים 1956–1958. בין השנים 1960–1987 שימש לתקופות קצרות כג'נרל מנג'ר של הניקס ושל דנוור נאגטס.

## ביוגרפיה
בורילה נולד וגדל בעיר שיקגו המזרחית שבאינדיאנה, ובין השנים 1944–1949 למד באוניברסיטת נוטרדאם ובאוניברסיטת דנוור. בקיץ 1948 השתתף באולימפיאדת לונדון כשחקן נבחרת ארצות הברית בכדורסל, אשר ניצחה בכל משחקיה בפער ממוצע של כ-34 נקודות וזכתה במדליית הזהב. בורילה עצמו השתתף בחמישה מתוך שבעת משחקי נבחרתו, וקלע 5.6 נקודות בממוצע למשחק.

בעונת  החל בורילה לשחק באופן מקצועי, כשהצטרף לניו יורק ניקס מליגת ה-NBA. בעונתו השנייה הוביל את קלעי הניקס עם 14.9 נקודות בממוצע למשחק, ונבחר להשתתף במשחק האולסטאר הראשון של ה-NBA, לצד חבריו לקבוצה הארי גלאטין ודיק מקגווייר. ב-3 מתוך 5 עונותיו בליגה העפיל עם הניקס לגמר ה-NBA, אך בכל המקרים הפסידה הקבוצה בסדרת הגמר. ממוצעיו הכוללים של בורילה ב-NBA הם 11.2 נקודות, 3.7 ריבאונדים ו-2.1 אסיסטים למשחק.

לקראת סיום עונת  מונה בורילה למאמן הניקס, במקומו של ג'ו לאפצ'יק, ונשאר בתפקיד זה עד לסיום עונת . לאורך התקופה רשמה הקבוצה מאזן כולל של 80 ניצחונות ו-85 הפסדים, ולא העפילה לשלב הפלייאוף.

בין ינואר 1960 למאי 1961 שימש בורילה כג'נרל מנג'ר של הניקס, וב-1967 החזיק בתפקיד דומה בדנוור רוקטס מליגת ה-ABA. בין השנים 1984–1987 חזר לשמש כג'נרל מנג'ר של דנוור, אשר עברה בינתיים ל-NBA ושינתה את שמה ל"דנוור נאגטס". מעט לאחר מינויו העביר את כוכב הקבוצה קיקי ואנדוויי לפורטלנד טרייל בלייזרס, בתמורה לפאט ליבר, ויין קופר, קלווין נאט ושתי בחירות דראפט עתידיות. באותה עונה העפילו הנאגטס לגמר האזור המערבי, לראשונה מזה 7 עונות, ובסיומה זכה בורילה בפרס מנהל השנה ב-NBA.

ב-27 במרץ 2016 נפטר בורילה בדנוור, קולורדו, כתוצאה מדלקת ריאות.

## קישורים חיצוניים

* 

## הערות שוליים

קטגוריה:אמריקאים ילידי אינדיאנה
קטגוריה:אינדיאנה: כדורסלנים
קטגוריה:כדורסלני אוניברסיטת נוטרדאם
קטגוריה:שחקני NBA שלא נבחרו בדראפט
קטגוריה:כדורסלני ניו יורק ניקס
קטגוריה:משתתפי משחק האולסטאר של ה-NBA
קטגוריה:כדורסלני נבחרת ארצות הברית
קטגוריה:כדורסלנים אמריקאים
קטגוריה:כדורסלנים באולימפיאדת לונדון (1948)
קטגוריה:אלופים אולימפיים אמריקאים: כדורסל
קטגוריה:מאמני כדורסל אמריקאים
קטגוריה:מאמני ניו יורק ניקס
קטגוריה:מנהלי קבוצות ב-NBA
קטגוריה:כדורסלני אוניברסיטת דנוור
קטגוריה:אמריקאים שנולדו ב-1927
קטגוריה:אמריקאים שנפטרו ב-2016
אוזניות מבטלות רעש

ממוזער|דוגמה לאוזניות מבטלות רעש
**אוזניות מבטלות רעש** הן אוזניות שמפחיתות קולות לא רצויים מהסביבה באמצעות ביטול רעשים אקטיבי. שיטה זו שונה מאוזניות פסיביות, שהדגש בהן הוא על צמצום הרעש הסביבתי, ושמשתמשות בטכניקות כמו בידוד רעשים.

ביטול רעשים מאפשר להאזין לתוכן מבלי להגביר את עוצמת הווליום. הן גם יכולות לסייע לאנשים המעוניינים בשקט כמו נוסע שרוצה לישון במטוס. בתעופה, אזניות מסוג זה מגבירות את יחס תוכן השמע לרעש באופן משמעותי ביחס לאזניות מצמצמות רעשים או ללא אזניות כלל, מה שמקל על שמיעת מידע חשוב כמו הוראות בטיחות. אוזניות מבטלות רעשים יכולות לשפר את איכות ההאזנה עד כדי ביטול מוחלט של הסחת דעת סביבתית.

## תאוריה
ממוזער|דוגמה לבידוד רעשים פסיבי: אוזניות מעוגלות אוטמות לחלוטין את אוזנו של הלובש אותן.
כדי לבטל את הרעש בתדרים נמוכים, משתמשות אוזניות מבטלות רעשים בבקרת רעשים פעילה. הן כוללות מיקרופון המודד את צלילי הסביבה, שיוצרים צורה גלית, ומשלבות אותם בכל תוכן אודיו שהמשתמש מעוניין לשמוע.

מרבית האוזניות מבטלות הרעשים בשוק יוצרות את צורת הגל מבטלת הרעשים בזמן אמת עם טכנולוגיה אנלוגית. במקביל, במוצרי בקרת רעש ורטט פעילים אחרים משתמשים בעיבוד דיגיטלי.

כדי למנוע מרעש בתדרים גבוהים להגיע לאוזן, תלויות רוב האזניות בבידוד רעשים. לסאונד בתדר גבוה יותר יש אורך גל קצר יותר, וביטול צליל זה דורש איתור מכשירים לגילוי קרוב יותר לעור התוף של המשתמש, דבר שהוא יותר מסובך מהטכנולוגיה של ימינו, ויסבך את האלקטרוניקה של האוזניות.

אוזניות מבטלות רעשים מפרטות את כמות הרעש שהן מסוגלות לבטל לפי דציבלים. מספר זה עשוי לשמש להשוואה בין אוזניות, אבל לא מייצג או מציין את הפחתת הרעש בתדרים שונים.

## בתעופה
בשנות ה-50, ד"ר לורנס ג'יי. פוגל  בנה מערכות והגיש פטנטים על ביטול רעשים אקטיבי עבור תחום התעופה. מערכות אלו נועדו להפחית את הרעש עבור טייסים באזור תא הטייס במטרה לסייע לתקשורת עמם ולהגן על השמיעה שלהם. פוגל נחשב לממציא ביטול הרעשים האקטיבי והוא תכנן את אחת ממערכות האוזניות מבטלות הרעש הראשונות. בהמשך, תכנן וילארד מייקר דגם פעיל לבקרת רעשים אשר יועד לאוזניים להגנה מתקדמת על השמיעה. אוזניות לביטול רעשים זמינות כיום לרוב.

מספר חברות תעופה מספקות אוזניות לביטול רעשים לנוסעים במחלקת העסקים והמחלקה הראשונה שלהן. ביטול רעשים יעיל במיוחד עבור נטרול רעשי המנוע. במקרים אלה האוזניות זהות בגודלן לאוזניות רגילות.

## ככלי לשינה
בשנים האחרונות עלה השימוש באוזניות מבטלות רעשים כאמצעי לשיפור השינה. אוזניות מבודדות או מבטלות רעשים מסייעות להשיג בידוד טוב יותר של צלילי הסביבה, דבר שמסייע במיוחד לאנשים שסובלים מהפרעות שינה ובהן נדודי שינה.

## חסרונות
אוזניות מבטלות רעשים כוללות בתוכן את חסרונות מסוימים, ובהם:
* הן יקרות יותר בהשוואה לאוזניות רגילות.
* ביטול רעשים פעיל דורש חיבור לחשמל, המסופק לרוב ביציאת USB או סוללה שיש להחליף או לטעון. ללא חשמל, חלק מהדגמים לא מתפקדים גם כאוזניות רגילות.
* ביטול רעשים עשוי להוריד את איכות השמע ולהוסיף רעש בתדר גבוה, בהשוואה להפחתת רעשים שעשויה להביא לאיכות שמע גבוהה יותר.

## ראו גם
* בקרת רעשים פעילה

## קישורים חיצוניים

## הערות שוליים

קטגוריה:התקני פלט
קטגוריה:מערכות שמע
קטגוריה:חומרת ממשק אדם-מחשב
קטגוריה:אוזניות
מרלון (סדרת טלוויזיה)

**מרלון** (באנגלית: **Marlon**) היא סיטקום אמריקאי של רשת הטלוויזיה NBC, עם השחקנים מרלון ויינס, אסנס אטקינס, ברשה ווב, נוטלים טיילור, עמיר אוניל. הסדרה עלתה בבכורה ב-16 באוגוסט 2017.

## שחקנים
* מרלון (מרלון ויינס) – מרלון הוא גרוש, אב אוהב לשני ילדיו, אך לרוב התנהגותו לא הולמת וילדותית. מרלון תמיד עושה דברים לא רגילים. בתוך תוכו הוא אוהב את משפחתו, אך יש לו דרך מוזרה להראות זאת.
* אשלי (אסנס אטקינס) –  שומרת על רוגע בבית, בדרך כלל משכינת השלום במשפחה ועליה להחזיר את המצב לקדמותו לאחר שמרלון מעלה את העניינים. אשלי מנסה להמשיך בחייה לאחר הגירושים אבל הדברים מורכבים.
* מארלי (נוטלים טיילור) – מארלי היא הרגועה במשפחה. היא מאוד אינטליגנטית ואחראית, מסתבכת לעיתים נדירות מאוד. היא מהורהרת ומהווה מודל לחיקוי.
* זאק (עמיר אוניל) – הוא הילד הבעייתי במשפחה ותמיד עושה בלגן בבית. לא ממש אכפת לו מהרגשות של אחרים כיוון שהוא בדרך כלל עסוק בלהיות מטופש ונפוח.
* איווט (ברשה ווב) – החברה הכי טובה של אשלי שלעיתים קרובות עסוקה בניסיון למצוא את הבחור הנכון. איווט היא אישה מאמינה עם עבר עשיר, שמרלון תמיד מנסה כמיטב יכולתו לשמח. יש לה פיוז קטנוני והיחסים שלהם תמיד הולכים קדימה ואחורה.
* סטיבי (diallo riddle) – סטיבי לקח על עצמו להתאפק בדירתו של מרלון, למרבה הטרדה של מרלון. למרות היותו משכיל, הוא מובטל תמיד. הוא מחשיב את עצמו כחברו הטוב ביותר של מרלון, ואף על פי שמרלון לא מסכים עם זה, סטיבי הוא, לכאורה, חברו היחיד. לסטיבי יש משיכה לא מכובדת לאיווט, שהאחרונה תשתמש לפעמים לטובתה כמו למשל קבלת דברים בחינם או שימוש בסטיבי כדי לגרום לגברים אחרים לקנא. למותר לציין כי זה תמיד מאיים על שניהם.

## פרקים
### עונה 1

### עונה 2

## קבלת פנים
### תגובה ביקורתית
באתר Review aggregator קבלה התכנית ציון בשיעור של 50% עם דירוג ממוצע של 5.3, המבוסס על 10 ביקורות. בביקורת על התכנית באתר נכתב, "מרלון וויאנס הוא קומיקאי ומבצע מרתק, אבל המותג האנרגטי שלו של הומור שובב אינו מנוהל על ידי הקונבנציונליות של הסיטקום המרובע הזה". מטקריטיק, שמשתמש בממוצע משוקלל, קבע ציון של 55 מתוך 100 על סמך 6 מבקרים, מה שמצביע על "ביקורות מעורבות או ממוצעות".

### דירוגים
### עונה 1 (2017)

### עונה 2 (2018)

### שבחים

## קישורים חיצוניים
* 

קטגוריה:נטפליקס: תוכניות וסדרות

קטגוריה:NBC: סדרות טלוויזיה
קטגוריה:קומדיות מצבים אמריקאיות
קטגוריה:תוכניות טלוויזיה באנגלית
קטגוריה:סדרות טלוויזיה על משפחות
קטגוריה:תוכניות טלוויזיה שמתרחשות בלוס אנג'לס
קטגוריה:סדרות טלוויזיה אמריקאיות שעלו לשידור בשנת 2017
פסגת פודם

**פסגת פודם** (באנגלית: **Podem Peak**; בבולגרית: **връх Подем**) היא פסגה המכוסה קרח בחלק הדרום-מזרחי של רכס באסארבובו בהרי סטריבוג שבאי ברבנט בארכיפלג פאלמר, שבאנטארקטיקה.

גובהה של הפסגה 800 מטרים מעל פני הים.

מדרונותיה הדרומיים של הפסגה תלולים, ובשל כך אינם מכוסים קרח בחלקם.

הפסגה מתנשאת מעל קרחון מאלפיגי שמדרום מערב לה, ומעל קרחון סבטובראצ'נה שמצפון מזרח לה.

הפסגה ממוקמת 3.23 קילומטרים דרומית-מזרחית מפסגת מדיאולאנה; 4.54 קילומטרים דרומית-מערבית מגבעת איינטהובן; 2.7 קילומטרים מערבית - צפונית-מערבית מנקודת בוו - הנקודת יוצאת משלוחה של הפסגה.

## היסטוריה
### גילוי הפסגה
הפסגה מופתה לראשונה על ידי סוקרים בריטיים בשנת 1980 ובשנית בשנת 2008.

### מקור השם
הפסגה נקראת על שם הכפר פודם שבצפון בולגריה.

## לקריאה נוספת
* כיפת הקרח טומבה בגאזט האנטארקטי הבולגרי 
[מרכז|ממוזער|700x500 פיקסלים|[בראבנט (אי, אנטארקטיקה)|האי בראבאנט, מבט מכיוון צפון מזרח לעבר האי. מימין ניתן לראות את האי אונוור, וברקע את חצי האי האנטארקטי; את הרי סולוואי, ניתן לראות משמאל, בצד הרחוק של האי.]]

## קישורים חיצוניים
* פסגת פודם באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור פסגת פודם, תוך סימון אתרים נוספים באזור באתר copernix

## הערות שוליים

קטגוריה:בולגריה באנטארקטיקה
פודם
מרשל כללי של צרפת

התואר **מרשל כללי של צרפת**, או בצורתו המקורית והמלאה **המרשל הכללי של מחנות המלך וצבאותיו** (בצרפתית: **maréchal général des camps et armées du roi**) הוא תואר שנועד להבדיל בין מרשל צרפת (שהופקד על צבא אחד מצבאות המלך) לבין מפקד כל צבאות צרפת. תואר זה ניתן כאשר תפקיד הגרנד-קונטאבל של צרפת (Grand Connétable de France) לא היה קיים.

## בעלי התואר
במשך השנים החזיקו בתואר שישה אנשים:

### בתקופה טרום המהפכה
חמשה נשאו בתואר תחת בית בורבון:
* שארל דה גונטואה , דוכס בירון (1562 - 1602), הוצא להורג לבסוף בשל תוכניתו להדיח את אנרי הרביעי ולהפוך את עצמו למלך בורגונדי.
* פרונסואה דה בון (1543 - 1626)
* אנרי דה לה טור ד'אוברן (1611 - 1675)
* קלוד-לואי-הקטור דה וילאר (1653 - 1734)
* מוריס דה סאקס (1696 - 1750)

### לאחר המהפכה
מפקד אחד קיבל את התואר, תחת שלטונו של לואי פיליפ, מלך הצרפתים:
* ז'אן דה-דייה סו (1769 - 1851)

קטגוריה:צרפת: היסטוריה צבאית
פסטיבל SoLow

**פסטיבל SoLow** (או **סולואו חיפה**) הנקרא גם פסטיבל **אינדי בתחתית**, הוא פסטיבל מוזיקה ואמנות עירוני המתקיים בחיפה.

## היסטוריה
בין השנים 2016-2014 הופק על ידי עיריית חיפה פסטיבל מוזיקה בשם **"חיפה 100 לייב"**, אשר כלל 100 הופעות מוזיקה פתוחות לקהל ללא תשלום במקומות שונים בעיר התחתית שבחיפה. פסטיבל SoLow הראשון נערך בנובמבר 2017 בייסודו של מפיק מוזיקת האינדי בן ריפתין. בין הלהקות שהופיעו בפסטיבל הראשון: Wire , אלון עדר והלהקה, לונא אבו נסאר, Tiny Fingers, בום פם, המסך הלבן ועוד.

הפסטיבל השני שנערך בנובמבר 2018 אירח בין השאר את האמנים אסתר רדא, הילה רוח, זקני צפת 2, יהוא ירון ועוד. סרטון שנוצר כדי לקדם את הפסטיבל, שבו השחקן איתי זבולון מגלם את חיפה כאישה בטיפול פסיכולוגי, הפך לוויראלי.

ב-2019 הופיעו מינימל קומפקט במסגרת סיבוב הופעות האיחוד של הלהקה, נגה ארז, רד אקסס, Tatran, האחים צברי, סיסטם עאלי ועוד. בשנה זו שטח הפסטיבל התפרש במתחם הממוקם בנמל חיפה, מעבר לפסי המסילה של תחנת הרכבת מרכז-השמונה.

## קישורים חיצוניים
* 
* 

## הערות שוליים

קטגוריה:ישראל: פסטיבלי מוזיקה
קטגוריה:מוזיקת אינדי
קטגוריה:חיפה: פסטיבלים
ז'וסה בלטראמה

**ז'וסה מריאנו בנינקה בלטראמה** (בפורטוגזית: **José Mariano Benincá Beltrame**; נולד בסנטה מריה, ב-13 במאי 1957) הוא חבר פרלמנט ברזילאי, ולשעבר המזכיר לביטחון פנים של ריו דה ז'ניירו.

## ביוגרפיה
בלטראמה נולד במשפחה ממוצא איטלקי.

הוא סיים משפטים באוניברסיטה הפדרלית בסנטה מריה וכן במנהל עסקים ומינהל ציבורי מהאוניברסיטה הפדרלית בריו גרנדה דו סול. הוא התמחה במודיעין אסטרטגי באוניברסיטת סלגאדו דה אוליביירה ובמכללת המלחמה. הוא השתתף בקורס המודיעין של המזכירות הלאומית לביטחון פנים ועסק בניתוח נתונים של מודיעין משטרתי.

### חיים ציבוריים
הוא הצטרף כסוכן במשטרה הפדרלית בשנת 1981, בעיקר בתחום דיכוי סחר לא חוקי בסמים. הוא שירת במגזר המודיעין, נלחם בפשע מאורגן בכמה מדינות. לימד והרצה בקורס לתואר שני במודיעין וביטחון פנים באוניברסיטה הפדרלית של מטו גרוסו. במשטרה הפדרלית של ריו דה ז'ניירו הוא שימש כמפקח פיקוד והיה רכז תמיכה, ראש שירות המודיעין ולשכת האינטרפול .

#### פרויקטים
הוא היה אחד מיוצרי היחידה המשטרתית לשמירת השלום, ה-UPP, שהוחל במדינת ריו דה ז'ניירו ובהרחבה אפשרית למדינת פרנמבוקו ומדינות אחרות, זאת כחלק ממבצע להחזרת השליטה הממשלתית על הפאבלות. בנובמבר 2010 הוא היה אחד מיוזמי המבצע לכיבוש הפאבלות. במבצע זה, למעלה מ-42 טונות קנאביס, 330 ק"ג קוקאין, קראק, נשק כבד, כמויות גדולות של תחמושת, מכוניות ואופנועים הוחרמו, כמו גם ביצוע מעצרם של כמה מראשי הסחר בסמים בפאבלות.

## קישורים חיצוניים

## הערות שוליים

קטגוריה:חברי פרלמנטים
קטגוריה:שוטרים
קטגוריה:פוליטיקאים ברזילאים
קטגוריה:בוגרי אוניברסיטאות ומכללות
קטגוריה:כותבי אוטוביוגרפיה
קטגוריה:ילידי 1957
רומן רומנטי על טבעי

**רומן על-טבעי** הוא תת-ז'אנר של רומן רומנטי וספרות ספקולטיבית כאחד. רומן על-טבעי מתמקד באהבה רומנטית וכולל אלמנטים שמעבר לטווח ההבנה האנושית. הוא משלב יחד נושאים מהז'אנרים הבדיוניים הספקולטיביים של פנטזיה, מדע בדיוני ואימה. סימני היכר נפוצים של הז'אנר הם מערכות יחסים רומנטיות בין בני אדם לערפדים, רוחות רפאים, אנשי זאב, וישויות אחרות. מצבים נפוצים בז'אנר הם מסעות בזמן (עבר, הווה ועתיד), צייד ישויות על טבעיות, בתים רדופים או גלגול נשמות.
מעבר לסימני ההיכר הנפוצים, הז'אנר יכול לכלול גם דמויות עם יכולות מדיום, כמו טלקנזיס או טלפתיה.

בעוד שבסוגת המדע הבדיוני ה"קלאסי" היחס בין מחברים למחברות נוטה בבירור לטובת הגברים, הרי שבסוגת הרומן הרומנטי העל-טבעי, בדומה למצב בסוגת הפנטזיה האורבנית, המאזן נטוה לטובת הנשים. דוגמאות לסופרות שהשפיעו על הז'אנר: סטפני מאייר, מחברת סדרת הדמדומים, מגי סטיווטר, מחברת סדרת הזאבים של גרייס, שרלין האריס, מחברת סדרת תעלומות הערפדים הדרומיים שהפכה לסדרת הטלוויזיה המצליחה, "דם אמיתי".

## מאפיינים
הדמויות הראשיות כוללות בני אדם ויצורים על-טבעיים, למשל: אלים, פיות, מלאכים, מכשפות, שדים משני צורה, ערפדים, אנשי זאב, רוחות רפאים, קוסמים, זומבים, דרקונים, ציידי שדים, אלפים, בנות או בני ים. הדמויות הטובות והדמויות הרעות מוגדרות ומובחנות היטב אלה מאלה.
בסוגה זו בני האדם יכולים להתקרב במידת מה לעולם העל-טבעי, לדוגמה, דמות אנושית שיכולה לראות רוחות רפאים.

עלילות של רומנים על-טבעיים עוסקות בראש ובראשונה באהבה, אך לעיתים קרובות אחד הצדדים במערכת היחסים מכניס סכנה כלשהי או ממלא תפקיד חשוב בתעלומה מסוכנת. במצב הזה הדמויות הראשיות מנסות להתגבר על הסכנה בעצמן או בעזרת מושא אהבתן. לגיבור או לגיבורה יש תכונות גבורה בולטות שעוזרות להם בקו העלילה (לדוגמה אדוארד קאלן, בסדרת ה**דמדומים**, יכל לקרוא מחשבות של בני אדם). הרומן העל-טבעי אינו מוגבל לזמן מסוים, ויכול אף לכלול מסע בזמן.

## דוגמאות
* סדרת “קאת’רין קרופילד: ציידת” מאת ג'אנין פרוסט
* "סדרת "בני הנפילים" מאת קסנדרה קלייר
* סדרת "הש הש" מאת בקה פיצפטריק
* סדרת "מאהב מהאופל" מאת ג'י. אר. וורד
* סדרת "נפילה" מאת לורן קייט
* סדרת "בני האלמוות" מאת אליסון נואל

## ראו גם
* רומן רומנטי
* פנטזיה אורבנית
* מדע בדיוני

## קישורים חיצוניים
*המדריך לרומן רומנטי על טבעי, אוקטובר 2015
* Tobin-McClain, Lee. “Paranormal Romance: Secrets of the Female Fantastic.” **Journal of the Fantastic in the Arts** 11, no. 3 (43) (2000): 294–306. http://www.jstor.org/stable/43308461.
* Mukherjea, Ananya. “My Vampire Boyfriend: Postfeminism, ‘Perfect’ Masculinity, and the Contemporary Appeal of Paranormal Romance.” **Studies in Popular Culture** 33, no. 2 (2011): 1–20. http://www.jstor.org/stable/23416381.

## הערות שוליים

קטגוריה:מדע בדיוני
קטגוריה:פנטזיה
קטגוריה:סיפורת ספקולטיבית
קטגוריה:רומן רומנטי
רומן רומנטי עכשווי

**רומן רומנטי עכשווי** הוא תת-ז'אנר של רומן רומנטי, שנקבע בדרך כלל בזמן עם כתיבתה. הרומן העכשווי הוא תת-הז'אנר הגדול ביותר ברומן הרומנטי, רומנים רומנטיים עכשוויים נקבעים בתקופה בה נכתבו, ומשקפים בדרך כלל את מוסר זמנם. גיבורות רומנים רומנטיים בן זמננו שנכתבו לפני 1970 בדרך כלל מפסיקות לעבוד כשהן התחתנו או נולדו להן ילדים, בעוד שהרומנים שנכתבו אחרי 1970 בדרך כלל מקיימות קריירה ומשפחה בו זמנית. ככל שרומנים רומנטיים עכשוויים גדלו להכיל דמויות עלילתיות יותר מורכבות וריאליסטיות יותר, הקו בין תת-הז'אנר הזה לז'אנר הסיפורת של הנשים טושטש. באופן כללי, הרומן העכשווי מתמקד במערכת היחסים המתפתחת בין שתי דמויות ראשיות עם סיום רגשי מספק. במילים אחרות, "חיו באושר ועושר".

על פי ארגון "הסופרים הרומנטיים של אמריקה" (RWA), לתחום זה שייכים יצירות שעוסקות בתקופה החל משנות ה-50 של המאה ה-20.

אביבה סרור בייגל, שרית חיים, נעמה טל, שרון חיון־גינת ודולב בן־ארוש הן בין הסופרות הישראליות הכותבות יצירות בסוגה זו.

קטגוריה:רומן רומנטי
קטגוריה:סוגות ספרותיות
גזה פון רדוואני

**גזה פון רדוואני** (בהונגרית: **Radványi Géza**; במקור **גזה גרוסשמידט**; 26 בספטמבר 1907, קושיצה – 27 בנובמבר 1986, בודפשט) היה במאי הונגרי, שפעל רוב הזמן מחוץ לגבולות הונגריה.

## קורות חייו ומפעלו הספרותי
גזה פון רדוואני ממוצא גרמני נולד בשנת 1907 בעיר קאשה שאז הייתה בתחומי האימפריה האוסטרו-הונגרית כיום קושיצה שבסלובקיה, במשפחה בעלת שורשים גרמניים "סאכסים" אחיו הבכור היה שנדור מאראי. לפני שפנה לעסקי קולנוע, הוא עסק בעיתונות. את סרטו הראשון הוא עשה בשנת 1941.

בשנת 1948 גזה פון רדוואני ביים את סרטו על הונגריה לאחר מלחמת העולם השנייה. הסרט הזה אי שם באירופה זה זכה בפסטיבל לוקרנו בשנת 1948 ובאותה שנה גזה פון רדוואני זכה בפרס קושוט. הסרט צולם בהונגריה, אך כבר את הסרט שהופק בשנת 1950 הוא עשה באיטליה. במהלך שנות ה-50 ושנות ה-60 גזה פון רדוואני ביים סרטים רבים שזכו להצלחה. בשנת 1958 ו-1959 הוא עשה סרטים עם רומי שניידר.

בשנת 1961 ו-1965 סרטיו הוצגו בפסטיבל הסרטים הבינלאומי במוסקבה.

בשנת 1970 גזה פון רדוואני כתב תסריט לסרט מצליח בהשתתפות לואי דה פינס L'homme orchestre.

בנוסף לעסקי קולנוע הוא כתב מספר ספרי בלשים.

## קישורים חיצוניים

* 

קטגוריה:סופרים הונגרים
קטגוריה:במאי קולנוע הונגרים
קטגוריה:תסריטאי קולנוע הונגרים
קטגוריה:הונגרים חברי הבונים החופשיים
קטגוריה:הונגרים ממוצא גרמני
קטגוריה:הונגרים שנולדו ב-1907
קטגוריה:הונגרים שנפטרו ב-1986